Ehdotus neuvoston asetukseksi (EY) yhteisessä maatalouspolitiikassa sovellettavista laskentayksiköstä ja muuntokursseista annetun asetuksen (ETY) N:o 3813/92 muuttamisesta /* KOM/96/0040 lopull. - CNS 96/0037 */



Virallinen lehti nro C 101 , 03/04/1996 s. 0040



Ehdotus neuvoston asetukseksi yhteisessä maatalouspolitiikassa sovellettavista laskentayksiköstä ja muuntokursseista annetun asetuksen (ETY) N:o 3813/92 muuttamisesta (96/C 101/08) KOM(96) 40 lopull. - 96/0037(CNS) (Komission esittämä 14 päivänä helmikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että maataloustuotteiden tuontia koskevat ecuina vahvistetut ja kansallisina valuuttoina sovellettavat määrät muunnetaan eri kurssien mukaan riippuen kyseisen määrän vahvistamista koskevan säädöksen luonteesta; lukuun ottamatta selkeitä poikkeuksia kyseiset määrät, jotka on vahvistettu asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), 1 artiklan a alakohdan mukaisesti yhteiseen maatalouspolitiikkaan kuuluvalla säädöksellä, ilmaistaan kansallisina valuuttoina maatalouden muuntokurssien avulla; muut kyseiset määrät muunnetaan yhteisön tullikoodeksista annetun neuvoston asetuksen (ETY) N:o 2913/92 (3), sellaisena kuin se on muutettuna Itävallan, Suomen ja Ruotsin liittymisasiakirjalla, 18 artiklan 1 kohdan mukaisesti sovellettavien kurssien avulla, kahden maataloustuotteiden tuontia koskevien määrien muuntojärjestelmän olemassaolo johtaa taloudelliseen epäjohdonmukaisuuteen ja hallinnon huomattavaan monimutkaisuuteen; poikkeavia tai erittäin erityislaatuisia tapauksia lukuun ottamatta on tarpeen käyttää samaa muuntokurssia kuin se, jota sovelletaan maataloustuotteiden tai muiden kuin maataloustuotteiden tuonnissa kannettuihin määriin, silloin kun se on vahvistettu säädöksellä, joka ei kuulu yhteiseen maatalouspolitiikkaan, ja on tarpeen toteuttaa tarvittavat toimenpiteet yhteisön tasolla; ne kuuluvat yhteisön yksinomaiseen toimivaltaan ja pyrkivät yhteisen maatalouspolitiikan yhtenäisen soveltamisen tavoitteeseen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3813/92 seuraavasti: 1. Korvataan 3 artiklan 1 kohdassa ilmaisu: "sanotun kuitenkaan rajoittamatta 2 ja 3 kohdassa tarkoitettujen poikkeusten soveltamista" ilmaisulla: "sanotun kuitenkaan rajoittamatta 2, 3 ja 4 kohdassa tarkoitettujen poikkeusten soveltamista." 2. Lisätään 3 artiklaan seuraava 4 kohta: 4. "Yhteiseen maatalouspolitiikkaan kuuluvalla säädöksellä vahvistettujen, ecuina ilmaistujen tuontia koskevien ja jäsenvaltioiden omina kansallisina valuuttoinaan soveltamien määrien osalta maatalouden muuntokurssi on sama kuin kyseisiin tuotteisiin asetuksen (ETY) N:o 2913/92 18 artiklan 1 kohdan mukaisesti sovellettava kurssi, sanotun kuitenkaan rajoittamatta 2 kohdan ja 5 artiklan soveltamista." 3. Korvataan 6 artiklan 2 a kohdan ensimmäinen alakohta seuraavasti: "Ennalta ecuina vahvistettujen sekä tarjouspyyntömenettelyn mukaisesti ecuina määriteltyjen määrien osalta maatalouden muuntokurssi voidaan vahvistaa ennalta, lukuun ottamatta 3 artiklan 4 kohdassa tarkoitettuja määriä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 387, 31.12.1992, s. 1 (2) EYVL N:o L 22, 31.1.1995, s. 1 (3) EYVL N:o L 302, 19.10.1992, s. 1